રાજકોટના નામાંકિત જ્વેલર્સ પ્રેમજી વાલજી એન્ડ સન્સના હરેશભાઈ સોનીના જણાવ્યા અનુસાર છેલ્લા થોડા દિવસોથી સોનાના ભાવ ઉપર-નીચે થવાથી લોકોમાં ખરીદીને લઈને મુંઝવણ પ્રવત} રહી છે. બીજી બાજુ લોકોમાં પણ એવી માનસિકતા રહેલી છે કે જ્યારે ભાવ નીચે આવશે ત્યારે ખરીદી કરશું પરંતુ ભાવ નીચે આવવાનું નામ લેતાં નહી હોવાથી ખરીદી ઉપર તેની અસર થઈ રહી છે. જન્માષ્ટમી દરમિયાન અને બાદમાં લગ્ન માટેની ખરીદીને લઈને સર્વે કરવાનું શરૂ થઈ જતું હતું પરંતુ આ વખતે તેમાં પણ એકંદરે ઘટાડો જોવા મળ્યો છે. આ ઉપરાંત રોકડની અછત પણ મંદી માટે કારણભૂત ગણી શકાય. જો વરસાદ સારો થશે તો જ ખરીદીમાં તેજી આવવાની સંભાવના રહેલી છે. સારા વરસાદથી પાક સારો થાય અને તેના કારણે બજારમાં લિક્વિડીટીનું પ્રમાણ વધે તો જ ખરીદીનો ચમકારો જોવા મળી શકે.